Plungės rajono savivaldybės viešoji biblioteka

**Plungės rajono savivaldybės viešoji biblioteka** – pagrindinė biblioteka Plungės rajono savivaldybėje. Įsikūrusi buvusioje Plungės dvaro laikrodinėje-oranžerijoje, adresu Parko g. 7, Plungė.

## Istorija

Pirmoji biblioteka Plungėje minima 1906 m. kaip parapijos knygynas-skaitykla. 1926 m. Plungėje prie Plungės valsčiaus savivaldybės įsteigtas knygynas-biblioteka. 1937 m. įsteigta Plungės valstybinė viešoji biblioteka. Vokietijai užėmus Klaipėdos kraštą, buvo evakuotos kultūrinės įstaigos, tarp jų ir bibliotekos, o į Plungę buvo perkelta Pagėgių valstybinė viešoji biblioteka, kuri tapo Plungės valstybine viešąją biblioteka. 1943 m. duomenimis, buvo 5700 tomų.

Pasibaigus II pasauliniam karui, ieškant erdvesnių patalpų biblioteka buvo perkeliama iš vienos vietos į kitą. 1949 m. įsikūrė Vytauto gatvėje, labai ankštose patalpose, kuriose tais metais įkurtas ir vaikų skyrius. 1950 m. biblioteka tapo rajonine, ji perkelta į pastatą Žemaitės alėjoje (dabar Laisvės al. 6), o 1953 m. – į Komunarų g. 8 (dabar Vytauto g.). 1954 m. vaikų bibliotekai suteiktos atskiros patalpos Plungės parke esančioje laikrodinėje. Biblioteka laikrodinėje uždaryta apie 1963 m., jos fondą perkeliant į Vytauto g. 8., kur šalia suaugusiųjų bibliotekos atidarytas vaikų literatūros skyrius.

1977 m. vykdant masinę bibliotekų centralizaciją Lietuvoje, rajoninė biblioteka tapo centrine biblioteka. 1978–1979 m. jai perduoti du pastatai Žemaitės alėjoje (dabar – Laisvės al. 19 ir Laisvės al. 17). 1995 m. spalio 9 d. biblioteka tapo Plungės rajono savivaldybės viešąją biblioteką.

2002 m. LR Vyriausybės nutarimu Plungės bibliotekai numatyta pritaikyti laikrodinę su atkuriama oranžerija, kuri 2006 m. buvo viešai atidaryta. 2009 m. pradėti pirmieji laikrodinės restauravimo darbai, o 2012 m. spalio 13 d. biblioteka persikėlė į naujas patalpas.
Biblioteka įsikuria seniausiame miesto pastate, istorine ir kultūrine prasme viename svarbiausių kultūros paveldo objektų – buvusioje Oginskių dvaro laikrodinėje-oranžerijoje. Į buvusias bibliotekos patalpas (Laisvės al. 19) iš medinio advokato Skladovskio namelio (Laisvės al. 17) buvo perkeltas Plungės viešosios bibliotekos vaikų literatūros skyrius. 2015 m. į laikrodinės bokštą buvo įkeltas naujas varpas.

## Padaliniai

2022 m. gegužę bibliotekoje buvo 17 padalinių:

|-
| || Aleksandravo kaimo biblioteka || Sodų g. 6, Aleksandravas || Šateikių seniūnija || Įkurta 1952 m.
|-
| || Alsėdžių miestelio biblioteka || Draugystės g. 6, Alsėdžiai || Alsėdžių seniūnija || Įkurta 1937 m., 2017 m. veikė Telšių g. 10b pastate.
|-
| || Didvyčių kaimo biblioteka || Ateities tako g. 1, Lieplaukalė || Babrungo seniūnija || 2017 m. veikė Didvyčiuose, Beržų g. 5 pastate.
|-
| || Gegrėnų kaimo biblioteka || Dvaro g. 8, Gegrėnai || Žemaičių Kalvarijos seniūnija || Įkurta 1957 m.
|-
| || Glaudžių kaimo biblioteka || Dvaro g. 2, Glaudžiai || Babrungo seniūnija || Veikė 1975–2021 m.
|-
| || Grumblių kaimo biblioteka || Atžalyno g. 9, Grumbliai || Paukštakių seniūnija || 2017 m. veikė adresu Atžalyno g. 2-3.
|-
| || Kantaučių kaimo biblioteka || Plungės g. 14, Kantaučiai || Žlibinų seniūnija || 
|-
| || Karklėnų kaimo biblioteka || Lakštingalų g. 2, Karklėnai || Nausodžio seniūnija || Veikė 1951–2021 m.
|-
|  || Kulių miestelio biblioteka || J. Tumo-Vaižganto g. 6, Kuliai || Kulių seniūnija || Įkurta 1947 m., veikia seniūnijos ir kultūros centro pastate.
|-
| || Narvaišių kaimo biblioteka || Liepgirių g. 27, Narvaišiai || Šateikių seniūnija || Įkurta 1982 m.
|-
| || Platelių miestelio biblioteka || Didžioji g. 5, Plateliai || Platelių seniūnija || Įkurta 1937 m.
|-
| || Stalgėnų kaimo biblioteka || Žalioji g. 5, Stalgėnai || Stalgėnų seniūnija || Įkurta 1947 m.
|-
| || Stanelių kaimo biblioteka || Mokyklos g. 34, Staneliai || Paukštakių seniūnija || 
|-
| || Šateikių kaimo biblioteka || Žemaitės g. 14, Šateikiai || Šateikių seniūnija || Įkurta 1954 m.
|-
| || Varkalių kaimo biblioteka || Kulių g. 76, Varkaliai || Nausodžio seniūnija || Įkurta 1958 m., 2017 m. veikė Kulių g. 72 pastate.
|-
| || Žemaičių Kalvarijos miestelio V. Mačernio biblioteka || Gardų g. 9, Žemaičių Kalvarija || Žemaičių Kalvarijos seniūnija || Įkurta 1947 m. viename pastate su Žemaičių Kalvarijos apylinkės taryba ir vadinosi biblioteka-skaitykla. Vėliau biblioteka kėlėsi vis į geresnes patalpas. 1991 m. suteiktas V. Mačernio vardas. 1993 m. biblioteka įsikūrė naujai pastatytuose kultūros namuose.
|-
| || Žlibinų kaimo biblioteka || Žemaičių g. 6, Žlibinai || Žlibinų seniūnija || 
|}

## Šaltiniai

## Nuorodos
*